cyanic-selkie/wikianc huggingface dataset:
Karnium
Karnium (scilicet "aevum"; Anglice Carnian) est pars prima aevi Triassici superioris, quae 228 ± 2 milionibus annorum abhinc incepit, cum Triassicum medium perfecit, et 216,5 ± 2 milionibus annorum abhinc perfecit, cum epocha Norica incepit.
Nomen capit a terra Carnia.
Dentex dentex
Dentex dentex est piscis familiae Sparidarum, in Mari Mediterraneo vernaculus, sed etiam in Mari Nigro et orientali Oceano Atlantico ab Hibernia et Britannia Maiore ad Mauretaniam, interdum ad Senegaliam et Insulas Canarias inventus. Habitat in altitudinibus arenosis vel saxosis ad 200 metra, ubi est praedator qui alios piscibus, molluscis, et cephalopodis vescitur.
Iuvenes se in scholis congregant, sed adulti solitarii timidioresque vivunt. Ad 1 m possunt crescere et ad 14 chiliogrammata ponderis sunt. Iuvenibus est color hepatico-caeruleus, pinnis caeruleis, sed adultis color griseo-lazulinus.
Philippus Pullman
Philippus Pullman (natus die 19 Octobris 1946) est scriptor generis phantastici Anglicus. Trilogia His Dark Materials opus clarissimum auctoris est.
Vita
Die 19 Octobris 1946 Philippus Pullman, etiam tum Philip Outram, Nordovici in Norfolcia natus est. Familia saepe in terras externas professionis patris, Alfredi Outram, causa immigrabat, donec pater mortuus est, cum filius septem annos natus erat. Mater, Audrey Evelyn Outram, matrimonium novum iunxit, et deinde familia in Australiam immigravit. Philippus nomen vitrici sui usu recepit.
Philippus Pullman adulescens carmina Ioannis Miltoni cognoscebat, quae postea multum eum moverunt. Anno 1963 Pullman ad universitatem Oxoniensem adscriptus est. Matrimonium iunxit septem annis peractis et hoc tempore quoque professionem magistri occupavit, et deinde opera Gulielmi Blake cognoscebat. The Haunted Storm, liber primus Pullmani, anno 1972 prolatus est. Postea Pullman magister operari desinuit et uno tenore scribere incipit.
Opera
Maximam partem opera Philippi Pullman ex libris puerilibus generisque phantastici constat. Pullman magister fabulas scholares scripsit, et post eas Count Karlstein ("Karlstein comes"), qui liber eius primus puerilis publicus est anno 1982 factus. Saepe opera Pullmani aetatem Victorianam aut pseudo-Victorianam tractant, saepeque prima persona puella est. Pullman blasphemiae accusatus est, quod in His Dark Materials religionem Christianam non amice descripsit, sed Pullman se defendit dicendo se humanistam esse.
His Dark Materials (summa argumenti)
His Dark Materials ex libris tribus constat: Northern Lights ("Aurora Borealis") et The Subtle Knife ("Culter subtilis") et denique The Amber Spyglass ("Telescopium sucinum"). Multiversum, cui multa universa parallela sunt, est universum narrationis. Puella nomine Lyra Belacqua ab Oxonia universo suo parallelo ad borealem orbem iter facit. Hic detegitur quod portae inter universa recludi possunt. Lyra portam ad quoddam universum, Cittàgazzem, pererrat, et Will adulescenti, qui sectura facta etiam ad Cittàgazzem confugerat, occurrit. Will cultrum, quo portas recludere potest, habet. Post multa spatia temporis Lyra et Will cognoscunt portas inter universa molestiam afferre: portarum causa particulae minimae sive materiae, ab universo uno ad universum secundum fluunt. Reclusio portarum etiam in universis liberat Umbras quasdam, quae materiam comedunt. Hoc malum est, quia materia est conscientia vitamque caram et dignam facit (quamqam Magisterium, ecclesia Christiana, materiam esse peccatum putat).
Scilicet argumentum complicatius est, et elementa multa magica continet.
Antilope cervicapra
Antilope cervicapra est unica generis Antilopes subfamiliae Antilopinarum species. Habitat in India et partibus Pakistaniae et Nepalia. Vulgaria speciei nomina sunt kala hiran, iralai mann, et Krishna jinka.
Philippus Pullman
Bibliographia
1978 Ancient Civilizations
Fictio
1972 The Haunted Storm
1976 Galatea
1982 Count Karlstein (Karlstein comes)
1990 The Broken Bridge
1992 The White Mercedes
1993 The Wonderful Story of Aladdin and the Enchanted Lamp
1995 Clockwork, or, All Wound Up
1995 The Firework-Maker’s Daughter
1998 Mossycoat
1998 The Butterfly Tattoo
1999 I Was A Rat! Or The Scarlet Slippers
2000 Puss in Boots: The Adventures of That Most Enterprising Feline
2004 The Scarecrow And His Servant
Georgius Şincai
Georgius Şincai (natus in Râciu de Câmpie in comitatu Mureş die 28 Februarii 1754; mortuus Sineae prope Cassoviam urbem, quae hodie ad Slovaciam pertinet, die 2 Novembris 1816) fuit rerum gestarum scriptor, philologus, et poeta Dacoromanus, e Transilvania ortus. Şincai, qui etiam Sacrae Congregationis de Propaganda Fide bibliothecarius fuit, una cum Samuele Micu Elementa linguae daco-romanae sive valachicae, primum Linguae Dacoromanicae grammaticae librum, anno 1780 Vindobonae edidit, quocum confirmavit linguam Dacoromanicam sub familia Romanica subsumari debere.
Philippus Pullman
Bibliographia
Sally Lockhart
1985 The Ruby in the Smoke
1986 The Shadow in the North
1991 The Tiger in the Well
1994 The Tin Princess
The New-Cut Gang
1994 Thunderbolt’s Waxwork
1995 The Gasfitter’s Ball
His Dark Materials
1995 Northern Lights (The Golden Compass in Civitates Americae Foederatis)